Πολύχρωμη σαλάτα με πετιμέζι
Γρήγορη, πρωτότυπη και απολαυστική αυτή η πολύχρωμη σαλάτα με μυρωδάτο πετιμέζι που μπορεί να συνοδέψει όλα τα γεύματα μας, από τα καθημερινά έως τα πιο  γιορτινά μας.
1/2 λάχανο άσπρο, τριμμένο (αν έχουμε, χρησιμοποιούμε μαντολίνο), 1/2 λάχανο κόκκινο, τριμμένο (αν έχουμε, χρησιμοποιούμε μαντολίνο), τα φύλλα από 1/2 μαρούλι, χοντροκομμένα με το χέρι, 3 καρότα, τριμμένα στη χοντρή πλευρά του τρίφτη, τα σπόρια από ένα ρόδι, 4 κουτ. σούπας πετιμέζι φιρικιού* ή απλό πετιμέζι, 60 ml ελαιόλαδο, αλάτι, πιπέρι φρεσκοτριμμένο
Για να φτιάξουμε τη πολύχρωμη σαλάτα με πετιμέζι ξεκινάμε ανακατεύοντας σε μια σαλατιέρα, τα λάχανα, το μαρούλι, το καρότο και τους σπόρους ροδιού. Σε ένα βαζάκι βάζουμε το πετιμέζι με το ελαιόλαδο και ανακινούμε δυνατά, περιχύνουμε τη σαλάτα, προσθέτουμε αλατοπίπερο και σερβίρουμε τη πολύχρωμη σαλάτα με πετιμέζι.
Λαχανικά,Ρόδι,Vegan,Νηστίσιμα